《次韵答谢公靖节推将至襄阳见寄 其二》
宋代·邹浩

宾主相忘沔水滨，高风谁与向来亲。君能鸡黍酬初诺，我亦齑盐得此春。

桃李无言方永日，江山有路正宜人。直须弄凤骑龙去，莫使身为可畏身。

作者简介：邹浩（1060—1111）字志完，遇赦归里后于周线巷住处辟一园名“道乡”，故自号道乡居士，常州晋陵（今江苏常州）人。生于宋仁宗嘉祐五年，卒於徽宗政和元年，年五十二岁。元丰五年（1082）进士，调扬州颍昌府教授。吕公著、范纯仁为郡守，皆礼遇之。哲宗朝，为右正言，累上疏言事。章惇独相用事，浩露章数其不忠，因削官，羁管新州。徽宗立，复为右正言，累迁兵部侍郎两谪岭表，复直龙图阁。卒谥忠，学者称道乡先生。浩著《道乡集》四十卷，《四库总目》传于世。